b"\n_START_ARTICLE_\nLa Verge de les Roques (National Gallery)\n_START_SECTION_\nDescripci\xc3\xb3\n_START_PARAGRAPH_\nMalgrat la seva gran mida, el cert \xc3\xa9s que no es tracta d'una composici\xc3\xb3 tan complexa com L'adoraci\xc3\xb3 dels Mags, ordenada pels monjos de San Donato, ja que hi ha nom\xc3\xa9s quatre figures en lloc de 50, i un paisatge roc\xc3\xb3s en comptes de detalls arquitect\xc3\xb2nics._NEWLINE_En el quadre predominen la l\xc3\xadnia que contorneja les figures i els colors m\xc3\xa9s utilitzats s\xc3\xb3n el marr\xc3\xb3, el negre, el blau i el color carn. Hi ha contrasts de llum i ombra que provoquen l'efecte que el sol il\xc2\xb7lumina la imatge. Els personatges, que s\xc3\xb3n el motiu principal, els fa ressaltar m\xc3\xa9s per aconseguir profunditat a la superf\xc3\xadcie plana. Aqu\xc3\xad es pot apreciar la seva teoria de la perspectiva a\xc3\xa8ria, segons la qual la profunditat en els quadres s'aconsegueix usant tonalitats de blau i que siguin cada vegada menys detallats tal com s'allunyen del primer pla, creant aix\xc3\xad una il\xc2\xb7lusi\xc3\xb3 \xc3\xb2ptica. _NEWLINE_La Verge est\xc3\xa0 asseguda al terra d'un refugi roc\xc3\xb3s d'alta muntanya. El paisatge que s'albira entre les roques \xc3\xa9s alp\xc3\xad, sense semblan\xc3\xa7a a la Toscana ni a les m\xc3\xa9s famosos cims dels Apenins. \xc3\x89s un ambient absolutament innovador, en el que les figures s'agrupen formant una pir\xc3\xa0mide, embolicats per un paisatge salvatge de roques que cauen i aig\xc3\xbces que s'arremolinen. Tant les flors com les plantes aqu\xc3\xa0tiques estan representades amb gran precisi\xc3\xb3, si b\xc3\xa9 les esp\xc3\xa8cies representades s\xc3\xb3n diferents en un i un altre quadre."